kardosdrur/scandi-wiki huggingface dataset:
Poitiers

Poitiers (ca. 85.000 indbyggere) er en by i det centrale Frankrig ved floden Clain og hovedstad i departementet Vienne samt i regionen Poitou-Charentes.

Attraktioner 
 Baptistère Saint-Jean (4. århundrede) — den ældste kirke i Frankrig.
 Palais de justice de Poitiers – hovedsædet for de aquitainske hertuger.
 Cathedrale St-Pierre (12. århundrede).
 Musee Sainte-Croix.
 Eglise St-Hilaire-le-Grand (11. århundrede).
 Hypogee des Dunes (kapel under jorden).
 Parc de Futuroscope (forlystelsespark og undervisningscenter).
 Église Notre-Dame la Grande (10. århundrede).

Historie 
Poitiers blev grundlagt af en keltisk stamme, piktaver, som levede i området før den Romerske republik. Oprindeligt hed byen Limonum, men skiftede navn til Poitiers efter dens oprindelige indbyggere. Kristendommen blev indført i den 3. århundrede, og den første biskop af Poitiers var Hilarius af Poitiers (350-367), der er helgenkåret. Et halvt århundrede senere tilfaldet byen de kristne arianiske vestgotere, der gjorde den til en af deres vigtigste kongebyer. I Slaget ved Voillé som stod nær Poitiers i 507, blev den vestgotiske konge Alarik 2. besejret og dræbt af frankiske styrker under kong Klodevig 1. og Poitiers kom under frankernes overherredømme.

Den første afgørende kristne sejr over muslimerne, Slaget ved Poitiers, blev udkæmpet i nærheden af Poitiers den 10. oktober 732.

Kendte personer fra Poitiers 
En udvalgt liste over personer med tilknytning til Poitiers:
 Michel Foucault, filosof og idéhistoriker. Født 15. oktober 1926 i Poitiers.
 Jean-Pierre Thiollet, forfatter og essayist. Født 9. december 1956 i Poitiers.

Venskabsbyer 
Poitiers har følgende søsterbyer:
  Northampton, Storbritannien
  Marburg, Tyskland
  Lafayette, USA
  Coimbra, Portugal
  Yaroslavl, Rusland
  Iaşi, Rumænien

Eksterne henvisninger 

 Officiel Poitiers turistportal  
 Turistportal 
 Officiel Poitiers turistportal  

Byer i Vienne
Tour de France-byer
Frankrigs præfekturer
Laetitia Casta

Laetitia Marie Laure Casta (11. maj 1978) er en fransk skuespiller og supermodel.

Karriere

Model 
Casta blev opdaget på en strand i Korsika under en familieferie i august 1993 af en fotograf fra modelbureauet Madison, herefter blev hun model under samme bureau og kom til at arbejde for mange store modehuse, bl.a. Jean-Paul Gaultier, Yves Saint Laurent, Chanel, Givenchy, Ralph Lauren og Victoria's Secret. Hendes omfattende modelarbejde gav hende international stjernestatus, og hun prydede således utallige forsider på kendte magasiner som Vogue, Sports Illustrated og  Rolling Stones, der i øvrigt kårede hende som "verdens mest sexede kvinde" i 1998. Hun er desuden en af frontfiguerne hos L'Oréal.

Skuespiller 
I 1999 gjorde Casta sin debut på film i Astérix et Obélix contre César, men det var hendes anden rolle i det romantiske tv-drama Pigen med den Blå Cykel fra 2000, der for alvor gjorde hende bemærket som skuespiller. Siden har hun medvirket i en række franske og internationale film, senest Visage af den taiwanske filminstruktør Ming-liang Tsai, hvor hun spiller over for bl.a. Fanny Ardant og Jean-Pierre Léaud. Filmen blev indstillet til Den Gyldne Palme under filmfestivalen i Cannes i 2009. Hun er nu filmaktuel som Brigitte Bardot i filmen Gainsbourg, vie héroïque.

Eksterne henvisninger 

 

Skuespillere fra Frankrig
Chrysler Building

Chrysler Building er en skyskraber på Manhattan i New York.

Arkitektur 
Art Deco med symboler fra Chryslers biler (bildæk og kølerfigurer) og markant spir.

Galleri 

Skyskrabere på Manhattan
Jimmy Colding

Jimmy Bacoll (født Jimmy Colding 10. juli 1969) er en dansk sanger og skuespiller. han er mest kendt som forsanger i Zididada, men er også med i gruppen Everybody's Talking.

Jimmy Bacoll er søn af en dansk mor og en far, der er halvt araber og halvt inder. Han er udlært maskinarbejder og arbejdede 2 år som svend.

Han er også en af hovedrolleindehaverne i musicalen Den Eneste Ene fra 2012.

Referencer

Eksterne henvisninger 
 

Sangere fra Danmark
Zididada
Planteskole

En planteskole er et sted, hvor man skoler, dvs. former planter. Man søger i en planteskole at dyrke planterne således, at de kommer til at se ud netop, som man ønsker. Der er i lighed med landbrug, skovbrug og gartneri ikke i den forstand tale om natur, men om kultur. Disse dyrkede planter benævnes så kulturplanter.

I en produktionsplanteskole dyrker man stauder, buske, træer o.l. i modsætning til en engrosplanteskole (havecenter), hvis opgave det er at videresælge planterne til forbrugeren.

Historie 
Før planteskoler havde man i Danmark handelsgartnerier, de opstod i udkanten af bybillede omkring 1700-t., de solgte grøntsager og planter til borgerskabet. En af de første planteskoler opstod i Sønderborg. Omkring 1850 kom en række planteskoler(D.T. Poulsens Planteskole og Frøhandel og Aksel Olsens planteskole) til Danmark, dette fik betydning for erhvervets videre udvikling.

Noter 

Botanik
Sværvægt

Sværvægt er en af de klassiske vægtklasser, og var oprindeligt betegnelsen for den tungeste af alle vægtklasserne inden for boksesporten. Sværvægtsklassen lå placeret over letsværvægt.

I amatørboksningen indførtes imidlertid i 1981 - og bokset første gang ved OL i 1984 - en klasse over sværvægt benævnt super-sværvægt. I amatørboksning er sværvægt derfor i dag defineret som over letsværvægt (over 81 kilogram) og op til 91 kg, der er grænsen for super-sværvægt. Sværvægt er således ikke længere den tungeste vægtklasse i amatørboksning.

I professionel boksning er sværvægt fortsat den tungeste vægtklasse. I professionel boksning er der dog siden 1983 indført klassen cruiservægt mellem letsværvægt og sværvægt. Oprindeligt var grænsen mellem cruiservægt og sværvægt 190 engelske pund (86,16 kg), men grænsen blev senere hævet til 200 engelske pund (90,719 kg). Amatørernes sværvægt svarer således stort set til de professionelles cruiservægt, og de professionelles sværvægt svarer stort set til amatørernes super-sværvægt. 

For kvindeboksning gælder andre definitioner end i mandeboksning. I kvindeboksning for amatører er sværvægt defineret som over 80 kg. For professionelle kvinder er grænsen den "klassiske" grænse på 175 engelske pund (79,380 kg), der var gældende for mænd indtil indførelsen af cruiservægt.

Sværvægt benyttes også som vægtklasse i andre sportsgrene end boksning, men har da andre definitioner. 

Da sværvægtsklassen har talt de største og tungeste boksere, har klassen altid tiltrukket sig særlig opmærksomhed blandt publikum. En lang række boksere har gennem tiderene kaldt sig verdensmestre i sværvægtsboksning, men først i 1882 opnåedes generel anerkendelse af én verdensmester i klassen, amerikaneren John L. Sullivan, der dog ikke boksede under Queensberryreglerne. Den første verdensmester i sværvægtsboksning under Quensberryreglerne var amerikaneren James J. Corbett.

Olympiske mestre i sværvægt 
 1904 –  Samuel Berger
 1908 –  Albert Oldman
 1920 –  Ronald Rawson
 1924 –  Otto von Porat
 1928 –  Arturo Rodríguez
 1932 –  Santiago Lovell
 1936 –  Herbert Runge
 1948 –  Rafael Iglesias
 1952 –  Ed Sanders
 1956 –  Pete Rademacher
 1960 –  Franco De Piccoli
 1964 –  Joe Frazier
 1968 –  George Foreman
 1972 –  Teófilo Stevenson
 1976 –  Teófilo Stevenson
 1980 –  Teófilo Stevenson
 1984 –  Henry Tillman
 1988 –  Ray Mercer
 1992 –  Félix Savón
 1996 –  Félix Savón 
 2000 –  Félix Savón
 2004 –  Odlanier Solis Fonte
 2008 –  Rakhim Chakhkiev
 2012 –  Oleksandr Usyk
 2016 –  Evgeny Tishchenko

Vægtklasser i boksning
Danny Linde

Danny Linde (født 19. juli 1968) er en dansk musiker. Han er kendt som den guitarspillende halvdel af Zididada.

Danny er født på Sankt Josephs Hospital på Nørrebro i København og har ingen uddannelse. Han levede af at spille blues-musik indtil han mødte Jimmy Colding og sammen skabte de Zididada. Han forlod gruppen i 2013.

I 2022 blev han sanger og guitarist i Delta Blues Band.

Diskografi 
Med Zididada
 1999 – Welcome To Zididada
 2000 – Have A Zididada Day
 2002 – Happy Fool
 2004 – Princess (Greatest Hits)
 2005 – Music Makers
 2008 – Take it All
 2013 – Fix Your Heart

Referencer

Eksterne henvisninger 

Guitarister fra Danmark
Zididada
Personer fra Nørrebro
Frilandsgartneri

Et frilandsgartneri er en virksomhed, hvor man dyrker planter på friland – i modsætning til drivhusgartneri. Der er oftest tale om planter som kål, porrer, jordbær, tulipanløg o.l. I sjældnere tilfælde kan der også dyrkes mere hårdføre blomster til afskæring, potteplanter o.l., hvilket normalt er forbeholdt planteskolen og væksthusgartneriet. 

Den teknologiske udvikling til trods er der stadig hårdt arbejde forbundet med frilandsgartneriet. I dag anvendes store vandingsanlæg på markerne, da man er stærkt afhængig af vand for at opnå optimalt udbytte. 

Danmark kan grundet sin geografiske placering producere nogle af verdens bedste frilandsprodukter. Danmarks frilandsgartnerier er i disse år meget stærkt truet af den stigende konkurrence fra sydligere beliggende lande. De danske friluftsgartnerier kan muligvis bevares ved fortsat at levere produkter med et lavere indhold af kemikalierester end de udenlandske konkurrenter.

Referencer
Area 51 (computerspil)

Area 51 er et computerspil, som kan fås til PC og Playstation 2. Brian Hugh Warner (bedre kendt som Marilyn Manson) lægger stemme til en af rumvæsnerne i spillet.

Plot 

Spillet handler om fire soldater, hvor 1 af dem er spilleren. Som Ethan cole begiver man sig med sit team ned i skumle kældre, mørke gange og blodige rum. Ens opgave er at finde ud af hvad der er sket dernede og hvorfor der ikke kommer nogle signaler og alle forskere meldes døde? En virus er sluppet løs og gør alle til frådene uhyrer. Intet er sikket. Adrenalinen bliver holdt oppe hele tiden og der er ikke tid til pause. Hvor man end går hen springer monster ned fra loftet, gennem døre eller overraske en bagfra. man ender desværre selv med at blive til én af de uhyrer man selv har bekæmpet. Til alt held får man en særlig slags indsprøjtning og kan kontrollere hvornår man vil være monster eller menneske. Guidet af en telepatisk alien, begiver man sig længere ned i Area 51 og finder ud af, at der faktisk lever en hel befolkning af rumvæsner dernede.
Spillet er uhyggeligt for mindreårige og ret barskt (hoveder flåes af og meget andet) så spillet bør kun spilles af børn på 13 og op over.

Computerspil fra 2005
First-person shooter
PlayStation 2-spil
Windows-spil
Xbox-spil
40 Wall Street

40 Wall Street har været ejet af Donald Trump siden 1995. Bygningen kendes også som Trump Building.

 

Skyskrabere på Manhattan
Audioslave

Audioslave var et rock/funk-gruppe, der blev dannet i 2001 af Chris Cornell (tidligere forsanger i Soundgarden) og Tom Morello, Tim Commerford og Brad Wilk fra Rage Against The Machine. Chris Cornell forlod i 2007 gruppen pga. musikalsk uenighed. I 2017  annoncerede de deres genforening og tre dage efter optrådte Audioslave for første gang i over et år hos Profets of Rage's Anti-Inaugural Ball.

Den 18. maj 2017 blev Chris Cornell fundet død på sit hotelværelse i Detroit i en alder af 52 år efter at have spillet et Soundgarden-show.

Diskografi 

Audioslave (2002)
Out of Exile (2005)
Revelations (2006)

Referencer

Eksterne henvisninger 

 

Rockgrupper fra USA
Musikgrupper fra 2001
Har spillet på Roskilde Festival
Myseost

Myseost (, ) er en fællesbetegnelse for oste som laves af valle fra gede- og/eller komælk og som har en brunlig farve.
Myse er norsk for valle. Den brunlige farve stammer fra karameliseringen af laktose.

Beskrivelse 
Egentlig er brunosten ikke en ost, fordi den er lavet af valle og ikke af ostemasse som de gule oste. Brunosten er halvfast og har smagsnuancer af chokolade og karamel. Smagen er ofte både kraftig, skarp og sød. I Danmark er Gudbrandsdalsosten den mest kendte og kan købes i større danske supermarkeder og hos ostehandlere.

For mange nordmænd er brunost et nationalikon. Hos Den norske Sømandsmision har brunosten været et fast indslag på vaflerne i alle sømandskirkerne rundt omkring i verden. Omkring 30 % af al ost, som spises i Norge, er brunost.

Produktion 
Man laver brunost ved at tilsætte mælk og fløde til vallen. Denne blanding bliver kogt forsigtigt i flere timer så vandet fordamper. Valle indeholder meget mælkesukker, der karameliserer delvist under produktionen og giver osten den typiske farve. De fleste brunoste laves af en blanding af komælk og gedemælk: nogle varianter laves af en af delene.

Anvendelse 
Osten skæres med en fast ostehøvl og er mest brugt som pålæg, men kan også bruges i sovs, ofte sammen med enebær.
Man kan også få vafler med en skive brunost.

Historie 
Traditionelt blev vallen kogt på gårdene i jerngryder, og derfor blev brunost også en vigtig jernkilde i den norske kost. Ifølge Norsk Lægeforening svarede det til 16 mg jern pr. 100 g brunost. Med den moderne produktionsbrug af aluminiums- og stålkar faldt jernindholdet til under 0,5 mg jern pr. 100 gram. For igen at øge befolkningens jerntilskud blev der fra 1944 tilsat jern i brunosten som forebyggende medicin. Denne praksis varede frem til den 1. september 2001, da det norske Statens næringsmiddeltilsyn besluttede, at det ikke længere var nødvendigt.

Se også 
 Gedeost

Litteratur 
 Espelund, Arne. Brunosten, historien til et godt næringsemne gjennom 300 år. Trondheim: Arketype forlag, 1998. Med faksimile av Evenstads «Om Brug af Myse og dens indkogning til Myssmør» (Stor-Elvdal/København, 1805)

Links 
 TINE ( om brunosten
 Synnøve Finden om brunosten
 Slutt på jern i brunosten

Oste
Mad fra Norge
ScummVM

ScummVM er et program som gør det muligt at spille LucasArts adventurespil som bruger SCUMM system. Det virker på mange forskellige platforme, som spillene originalt ikke var designet til. Der er også en række ikke-SCUMM spil som understøttes af ScummVM, bl.a. fra udviklerne Revolution Software og Adventure Soft. ScummVM er freeware og bliver udgivet under GNU GPL. Der blev originalt skrevet af Ludvig Strigeus – se historien om ScummVM på ScummVM Wiki for mere information.

Platforme som understøttes af ScummVM 
 AmigaOS
 Atari
 BeOS/Haiku/Zeta
 BSD software (FreeBSD/NetBSD/OpenBSD/DragonFly BSD)
 Dreamcast
 GP2X
 GP32
 iOS (Via Cydia)
 Linux
 Mac OS X
 MorphOS
 Nintendo DS
 OS/2
 Palm OS
 PlayStation 2
 PSP
 Solaris
 Windows
 Windows Mobile

Spil der understøttes af ScummVM 
Det er ikke 100% sikkert at alle spil kan køre. For at se en komplet liste over hvilken spil der er der understøttes, besøg den officelle ScummVM compatibility chart.

LucasArts spil 
 Maniac Mansion
 Zak McKracken and the Alien Mindbenders
 Indiana Jones and the Last Crusade
 Loom
 The Secret of Monkey Island
 Monkey Island 2: LeChuck's Revenge
 Indiana Jones and the Fate of Atlantis
 Day of the Tentacle
 Sam & Max Hit the Road
 Full Throttle
 The Dig
 The Curse of Monkey Island

Spil af andre udviklere 
 Beneath a Steel Sky
 Broken Sword og Broken Sword II
 Duckman: The Graphic Adventures of a Private Dick
 Flight of the Amazon Queen
 Future Wars
 Gobliiins
 Inherit the Earth: Quest for the Orb
 The Legend of Kyrandia
 Little Big Adventure
 Simon the Sorcerer og Simon the Sorcerer II
 The Feeble Files

Få fat på spillene 
Fordi de fleste af firmaerne stadig har rettighederne til spillene følger der ikke ingen spil med til programmer. Men fordi de fleste spil er relativ gamle, så kan de fleste spil købes til billige penge – som fx LucasArts Classics collection.

Under udviklingen af ScummVM version 0.5.0 som blev udgivet den 2. august 2003, valgte firmaet Revolution Software at hjælpe ScummVM udviklerne ved at give dem den originale kildekode til deres spil Beneath a Steel Sky og de valgte også at udgive deres spil som freeware. Det kan nu hentes legalt i både en CD og en diskette version på ScummVM hjemmeside. Få måneder senere valgte holdet bag Flight of the Amazon Queen af gøre det samme.

Desværre virker mellemsekvenserne til Broken Sword 1 og 2 ikke. Det er fordi at sekvenserne er blevet encoded i Smacker format, som kræver specielt software. Revolution Software som står bag spillet har dog tilladt en re-encoded version af disse mellemsekvenser og de kan også hentes gratis fra ScummVM hjemmeside.

Eksterne henvisninger 

 ScummVM hjemmeside
 Historien om ScummVM på ScummVM Wiki
 ScummVM på PalmOS
 ScummVM på Nintendo DS 
 Listen over Kompitable spil
 ScummVM MIDI Music Enhancement Project, James Woodcock's Blog
 Hurtigt og Nemt Hvordan man kører LucasArts adventure games i windows XP, 2000 og NT uden problemer.

Emulationsprogrammer
Emuleringsprogrammer til Linux
Mac OS X-software
Windows-software
WinChip

WinChip var en processor (Central Procesing Unit), fremstillet af IDT i Santa Clara i Californien. CPU'ens arkitekt var Glenn Henry, tidligere IBM. CPU'en var en opgaderingsprocessor, der kørte på 3,5 Volt single voltage som de første Pentium I-processorer. Den sidste i rækken blev en WinChip 300, der kørte med en hastighed på 250 mHz, men angiveligt ydede det samme som en Pentium II 300. IDT blev i august 2000 opkøbt af VIA Technologies, Taiwan, og CPU'en smeltede sammen med VIA's egne processorer under navne som bl.a. Eden. Ydelsen er forholdsvis lav, men fordelen er, at flere modeller kan køre uden blæser på køleren.

X86 mikroprocessorer
Mirakuløs Medalje

Den Undergørende medalje er en oval medalje den har Marias billede og ordene “O Maria, undfanget uden synd: Bed for os, der sætter vor lid til dig”. Medaljen blev oprettet af nonnen Catherine Labouré efter  en vision (27. november 1830) om den hellige Jomfru Maria.

Troende rundt om i verden bærer den mirakuløse medalje, som de mener vil give dem en særlig glæde gennem forbøn for Jomfru Maria, hvis den er slidt med tro og hengivenhed.

Referencer

Ekstern henvisning 

http://www.medjugorje.dk/artikler/medaljer.html

Kristendom
Vilhelm Lauritzen

Vilhelm Theodor Lauritzen (9. september 1894 i Slagelse – 22. december 1984) var en dansk arkitekt. Han studerede ved Det Kongelige Danske Kunstakademi.

I 1922 stiftede han arkitektfirma i eget navn, det nuværende Vilhelm Lauritzen A/S, hvor han var aktiv frem til 1969.

Han har bl.a. tegnet Radiohuset på Frederiksberg (1937–46), Folkets Hus på Vesterbro (det nuværende Vega, 1935–56) og en nu ikke længere brugt terminalbygning i Københavns Lufthavn (1937–39), der i dag alle er fredede.

Han har desuden stået bag bygninger som Daells Varehus (det nuværende Hotel Sankt Petri) i Indre By (1935), Gladsaxe Rådhus (1937), Shellhuset (1950–51) og Danmarks ambassade i Washington D.C. (1960), samt medvirket til TV-Byen i Gladsaxe (1959) og Københavns Lufthavns Terminal 2.

Han var Ridder af 1. grad af Dannebrog.

Udvalgte værker 
 Sommerhus, Rungsted Strandvej 65, Rungsted (1918, sammen med Ingeborg Zieler)
 Villa for sagfører Julius Møller, På Højden 15, Hellerup (1933)
 Daells Varehus, nu Hotel Sankt Petri, Nørregade/Krystalgade (1934-35, sammen med Frits Schlegel, ombygget)
 Villa, På Højden 25 (1936)
 Vilhelm Lauritzen Terminalen, Københavns Lufthavn (1937-39, fredet)
 Radiohuset, Rosenørns Allé, Frederiksberg (1937-46, fredet)
 Shellhuset, Kampmannsgade (1950-51)
 Folkets Hus, nu Vega, Enghavevej (1953-56, fredet)
 Hans eget hus, Bernstorffsvej 93B (1958)
 TV-Byen, Gladsaxe (1959)
 Danmarks ambassade i Washington D.C. (1960)
 Terminal 2, Københavns Lufthavn (1960)

Kilder 
 Bolette Bramsen & Claus M. Smidt, Strandvejen her og nu. Bind 2, København: Politikens Forlag 2009, s. 202.

Eksterne henvisninger 
 
 Vilhelm Lauritzen projekter i arkitekturbilleder.dk 
 
 Varehus-funkis. Bo Nielsen i: Dagbladet Politiken, Max 16. 10. 1994 side 6

Arkitekter fra Danmark
Modernistiske arkitekter
Danskere i 1900-tallet
Modtagere af Eckersberg Medaillen
Personer fra Slagelse
Riddere af 1. grad af Dannebrog
Personer i Kraks Blå Bog (afdøde)
Personer i Dansk Biografisk Leksikon
Medlemmer af Akademiraadet
Ansatte ved Kunstakademiets Arkitektskole
The Dig

The Dig er et adventurespil udviklet af LucasArts og udgivet i 1995. Det er det 11 spil som brugte SCUMM motoren og spillet er især kendt for sin forbindelse til Steven Spielberg.
Det er det mest seriøse LucasArts adventurespil, da det ikke indeholder ligeså meget humor som de andre. Det er også det eneste adventure spil fra LucasArts som er ren science fiction.

Historien 
The Dig starter med intro hvor man ser et radioteleskop i Borneo som får et uidentificeret objekt på deres rader. Objektet er på kollisions kurs med jorden og det viser sig at være en gigantisk asteroide som vil gøre stor skade når den rammer jorden. Et hold på fem bliver valgt at flyve i rumfærgen Atlantis til asteroiden, som er blevet døbt Attila, som var Hunnernes konge, for at plante atombomber på overfladen for at slå asteroiden ud af krus. Holdet består af:

 Boston Low (stemme af Robert Patrick), som er hovedpersonen i spillet – han er astronaut og overlevelsesekspert.
 Dr. Ludger Brink (stemme af Steven Blum) er holdets arkæolog
 Maggie Robbins (stemme af Mari Weiss) er holdets journalist
 Ken Borden (stemme af David Lodge) er rumfærgens pilot
 Cora Miles (stemme af Leilani Jones) er NASA-ingeniør

Information 
The Dig er oprindeligt skrevet af Steven Spielberg som en episode til Amazing Stories (og senere som en film), men blev skrottet da den ville koste for meget at fremstille. Da spillet blev udgivet, sagde instruktøren at han ikke ville nægte at lave den til en film. Men nu hvor det er over 16 år siden at spillet blev udgivet er der endnu ikke en filmversion af historien.

En imponerende liste af folk har arbejdet på spillet: projektlederen var Sean Clark, Industrial Light and Magic (også kendt som skaberne af Star Wars effekterne) skabte mellemsekvenserne i spillet og Steven Spielberg har skrevet manuskriptet. Orson Scott Card skrev al dialogen til spillet i samarbejde den kendte Brian Moriarty (som også var med til at skabe Loom). Spillet blev kun udgivet på CD-ROM til PC og Macintosh. Det indeholder komplet tale til alle figurerne i spillet samt et digitalt orkestertema. De fleste steder er grafikken til spillet tegnet i hånden sammen med renderet 3D grafik.

Musikken er komponeret af Michael Land og blev skrevet på en Kruzweil K2000 synthesizer, hvor han bruge hundredvis af korte korsamples af Wagner. Musikkens ambiente lyd og det dynamiske flow gjorde musikken perfekt til spillet. Michael Land er blevet citeret for at sige at The Dig-lydsporet er tæt på hans egen individuelle stil. The Dig er også det første LucasArts spil som havde et lydspor (soundtrack) som også blev solgt som en audio-CD.

Links 
 The Dig Museum 
 LucasArts Museum
 The Dig Forums

Eksterne henvisninger 
 
Computerspil fra 1995
Adventurespil
DOS-spil
Macintosh-spil
LucasArts-spil